**RADNI ODGOJ**

**Rad s kamenčićima**

* Kamenčiće koje ste sakupljali prošli tjedan, možete iskoristiti i za ovotjedne zadatke

Evo prijedlog za 3 aktivnosti kako iskorisiti sakupljene kamenčiće, odaberite jednu aktivnost koja vam najviše odgovara (ako vam se sviđa, možete ih raditi i sve!):

**AKTIVNOST 1**

1. Odvojite 6 kamenčića različitih oblika ( neka se jasno vidi razlika u veličini i obliku između kamenčića )
2. Uzmite bijeli papir
3. Ocrtajte (precrtajte) na papiru konture odvojenih kamenčića
4. Kamenčiće stavite u posudu
5. Najavite djetetu aktivnost: *Sada ćemo stavljati kamenčiće na odgovarajuće mjesto ocrtano na papiru!*
6. Zatražite od djeteta da pokuša smjestiti kamenčiće na odgovarajuće mjesto: *Gdje pripada ovaj kamenčić? Pogledaj crtež, vidiš li takav oblik?*
7. Pružite podršku po potrebi, vodite ruku djeteta. Ako ne zna gdje bi smjestilo kamenčić, pokažite prstom na odgovarajuće mjesto uz uputu: *Stavi tu kamenčić!*
8. Pohvalite dijete nakon obavljene aktivnosti



**AKTIVNOST 2**

1. Uzmite komad bijelog papira ili kartona
2. Na kartonu nacrtajte jasno vidljivu liniju
3. Stavite kamenčiće u posudu
4. Najavite djetetu aktivnost: *Sada ćemo štipaljkom stavljati kamenčiće na octanu liniju!*
5. Djetetu dajte kuhinjsku štipaljku. Dopustite djetetu da malo prouči i isproba štipaljku.
6. Zatražite od djeteta da štipaljkom uzme kamenčić i stavi ga na ocrtanu liniju. *Uzmi štipaljkom kamenčić i stavi ga na crtu*
7. Ukoliko treba, primite djetetovu ruku te ju vodite do posude te zajedno s djetetom uzmite kamenčić štipaljkom, te ga položite na željeno mjesto
8. Pohvalite dijete nakon obavljene aktivnosti.

Ukoliko je djetetu preteško koristiti štipaljku, naka zadatak izvodi hvatajući kamenčiće rukom!



**AKTIVNOST 3**

1. Među sakupljenim kamenčićima izdvojite plosnate kamenčiće, na kojima je moguće ocrtavati uzorak
2. Na slici ispod imate prijedlog uzoraka, odaberite 4 uzorka i njima ocrtajte kamenčiće
3. Ocrtane kamenčiće izmiješajte na stolu, te pripremite 4 posude
4. U svaku posudu stavite po jedan kamenčić od svakog uzorka
5. Najavite djetetu aktivnost: Sada ćemo sortirati kamenčiće. *Pažljivo pogledaj kamenčić. Stavi ga u posudu gdje se nalazi kamenčić s takvim istim uzorkom.*
6. Po potrebi demonstrirajte djetetu kako da izvrši zadatak. Ako treba, kada uzme kamenčić pokažite prstom odgovarajuću posudu.
7. Pohvalite dijete nakon odrađene aktivnosti



\*Slike su preuzete s <https://www.pinterest.com/>

Pripremila:

Margareta Piljek Žiljak, mag.rehab.educ